**Martfű Város Polgármesterétől**

5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu

**E L Ő T E R J E S Z T É S**

a 2019. évi sporttámogatási keret felosztására

Martfű Város Önkormányzata Képviselő-testületének

2019. február 28-i ülésére

Előkészítette: Hegedűsné Blaskó Anikó aljegyző

Véleményező: Pénzügyi, Ügyrendi és Városfejlesztési Bizottság,

 Oktatási, Művelődési, Sport, Civil és Egyházi Kapcsolatok Bizottsága

Döntéshozatal: egyszerű többség

Tárgyalás módja: nyilvános ülés

Tisztelt Képviselő-testület!

A Martfű Város Önkormányzatának Képviselő-testülete a városban működő sportszervezetek működésének támogatását biztosító pénzügyi keret felosztását a költségvetése elfogadását követően, évente határozza meg.

A sportkoncepcióban foglalt szabályok alapján a sportszervezetekkel az előző évi támogatásuk felhasználására vonatkozó szabályszerű elszámolást követően kerülhet sor az új támogatási szerződések megkötésére.

2019. január 31-ig 6 helyi sportszervezet nyújtotta be a kérelmét, összesen 15.200.000 Ft működési célú és létesítményhasználathoz kapcsolódó támogatási összegre vonatkozóan: a Martfűi Labdarúgó Sportegyesület, a Martfűi Kézilabda Egyesület, a Martfűi Városi Sportegyesület, a Victory Martfűi Kyokushin Karate Klub, a Martfűi Úszó és Triatlon Klub, valamint a Martfűi József Attila Általános Iskola Diáksport Egyesülete.

Martfű Város Önkormányzata 2019. évi költségvetésének tervezete a sportszervezetek támogatását biztosító pénzügyi keretet idén is változatlan összegben, 14.000.000 Ft-ban határozza meg.

Az Önkormányzat ezen kívül továbbra is folyamatosan biztosítja a Városi Sportcsarnokban, a Városi Művelődési Központ és Könyvtárban, valamint a Városi Sporttelepen az egyesületek számára a létesítmény használat térítésmentes lehetőségét, mellyel szintén jelentős mértékben támogatja a helyi sportéletet.

A működési célú támogatási igényén kívül a Martfűi Labdarúgó Sportegyesület a térítésmentes használatba adási szerződés alapján általa működtetett önkormányzati tulajdonú ingatlan, a Városi Sporttelep fenntartási kiadásaihoz a tavalyihoz hasonlóan idén is igényelt 1.550.000 Ft támogatást.

A benyújtott kérelmekben az egyesületek 2019. évi költségvetése szerint az önkormányzati támogatás tervezett mértéke a sportszervezeteknél nem haladja meg a sportkoncepcióban rögzített határ: a tervezett bevételek 75 %-át.

A Martfűi Úszó és Triatlon Klub idei támogatási kérelmének elbírálása során az előző évek gyakorlata szerint idén is indokolt meghatározni a működési célú kiadásaik támogatása mellett az úszóbérletek vásárlásához szükséges létesítmény használathoz kapcsolódó önkormányzati támogatás összegét.

A sportszervezetek működésében, eredményességében, valamint az utánpótlás-nevelés vonatkozásában jelentős változás nem következett be az eddigiekhez képest a 2018. évi eredményeiket, valamint a 2019. évi terveiket bemutató adataik alapján.

Mindezek figyelembevételével azt javasolom, hogy a sportegyesületek az előző évben meghatározottak szerinti mértékben kapjanak önkormányzati támogatást a 2019. évi céljaik megvalósításához, így a keretből nem kerülne kiosztásra az idén sem 560.000 Ft.

Tisztelt Képviselő-testület!

Kérem, hogy az előterjesztést megtárgyalni és az alábbi határozati javaslatot elfogadni szíveskedjenek:

Határozati javaslat:

Martfű Város Önkormányzata Képviselő-testületének

……../2019. (…..) határozata

a 2019. évi sporttámogatási keret felosztására

Martfű Város Önkormányzata Képviselő-testülete megtárgyalta a 2019. évi sporttámogatási keret felosztásáról szóló előterjesztést, mely alapján az alábbi határozatot hozza:

Martfű Város Önkormányzatának Képviselő-testülete a 2019. évi sporttámogatási keret terhére támogatást biztosít:

1. a Martfűi Labdarúgó Sportegyesület számára 2.304.000 Ft-ot működési célú felhasználásra és 1.344.000 Ft-ot a létesítmény használathoz kapcsolódó, a Sportegyesülettel megkötött létesítményhasználati szerződésben foglaltak szerinti feltételek alapján, az ehhez kapcsolódó költségei finanszírozására,
2. a Martfűi Férfi Kézilabda Egyesület számára 816.000 Ft-ot működési célú felhasználásra,
3. a Martfűi Városi Sportegyesület számára 2.208.000 Ft-ot működési célú felhasználásra,
4. a Victory Martfűi Kyokushin Karate Klub számára 2.208.000 Ft-ot működési célú felhasználásra,
5. a Martfűi Úszó és Triatlon Klub számára 2.352.000 Ft-ot működési célú felhasználásra és 768.000 Ft-ot a létesítmény használathoz kapcsolódó úszóbérlet költségei finanszírozására,
6. A Martfűi József Attila Általános Iskola DSE számára 1.440.000 Ft-ot a diákok egészséges életmódhoz kapcsolódó sporttevékenysége finanszírozásához,

mindösszesen: 13.440.000 Ft összegben.

A sporttámogatási keretből kiosztásra nem kerülő 560.000 Ft-ot az Önkormányzat 2018. évi költségvetésének általános tartalékkeretébe áthelyezi.

Az egyes sportszervezetekkel a 2018. évi önkormányzati támogatás szabályszerű elszámolásának elfogadását követően 30 napon belül a 2019. évi támogatási szerződéseket meg kell kötni, melyek aláírására a Polgármestert a Képviselő-testület felhatalmazza.

Erről értesülnek:

1. J.N.Szolnok Megyei Kormányhivatal, Szolnok,
2. Valamennyi Képviselő, Helyben,
3. Valamennyi érintett sportszervezet, Székhelyén,
4. Martfűi Polgármesteri Hivatal Pénzügyi és Adóügyi Irodája, Helyben,
5. Irattár.

Martfű, 2019. február 12.

 Dr. Papp Antal

Látta: Szász Éva jegyző